་པའོ། །དང་པོ་ནི་གྲུབ་མཐས་བློ་མ་བསྒྱུར་བ་གནས་
སྐབས་ཀྱི་བདེ་སྡུག་ལ་བླང་དོར་བྱེད་པ་དང་། གྲུབ་མཐས་བློ་བསྒྱུར་བ་བདེ་སྡུག་
གི་རྒྱུ་ལ་བླང་དོར་བྱེད་པའོ། །དེ་ལ་གཉིས། སྐྱབས་གནས་དཀོན་མཆོག་གསུམ་
ལ་མི་བྱེད་ཅིང་ལྟ་བ་བཀའ་རྟགས་ཀྱི་ཕྱག་རྒྱ་བཞི་ཁས་མི་འཚེ་བ་ཕྱི་རོལ་མུ་སྟེགས་
བྱེད་དང༌། སྐྱབས་གནས་དཀོན་མཆོག་གསུམ་ལ་བྱེད་ཅིང་། ལྟ་བ་བཀའ་རྟགས་
ཀྱི་ཕྱག་རྒྱ་བཞི་ཁས་འཆེ་བ་ནང་པ་སངས་རྒྱས་པའོ། །དེ་ལ་གཉིས། རང་ཞི་བ་
ཙམ་བསྒྲུབ་(༡༦༤)པ་ཐེག་པ་ཆུང་ངུ་དང་། སེམས་ཅན་ཐམས་ཅད་ཀྱི་དོན་དུ་སངས་
རྒྱས་བསྒྲུབ་པ་ཐེག་པ་ཆེན་པོའོ། སྔ་མ་ནི་ཚུལ་ཁྲིམས་ཀྱི་གཞི། ངེས་འབྱུང་གི་
ལམ། རྣམ་གྲོལ་གྱི་འབྲས་བུ་གསུམ་གྱི་བདག་ཉིད་ཅན་ནོ། །ཐེག་པ་ཆེན་པོ་ལ་
-330-

དཔལ་ཀྱེའི་རྡོ་རྗེལ་གྱི་དོན་གསལ་བ།
གཉིས། གཞི་བྱང་ཆུབ་སེམས་ལ་བརྟེན་ཞིང༌། ལམ་ཕ་རོལ་ཏུ་ཕྱིན་པ་དྲུག་བསྒྲུབས་
ལ་བརྟེན་ནས།
པས་བསྐལ་པ་གྲངས་མེད་གསུམ་ན་འབྲས་བུ་སངས་རྒྱས་ཀྱི་ས་བཅུ་གཅིག་ཀུན་ཏུ་
འོད་བསྒྲུབ་པ། བྱང་ཆུབ་སེམས་དཔའི་སྡེ་སྣོད་དང་། གཞི་སྨིན་པར་བྱེད་པ་དབང་
ལམ་གྲོལ་བར་བྱེད་པའི་ཐབས་བསྒོམས་པས། འབྲས་བུ་ཤིན་ཏུ་
མྱུར་བར་བཅུ་གསུམ་རྡོ་རྗེ་འཛིན་པའི་སར་བསྒྲུབ་པ་རིག་པ་འཛིན་པའི་སྡེ་སྣོད་
དེ། སློབ་དཔོན་ཀྲི་པི་ཏ་ཀ་མ་ལས། ཚུལ་གསུམ་གྱི་སྒྲོན་མེ་ལས། དོན་གཅིག་ན་
ཡང་མ་རྨོངས་དང༌། །ཐབས་མང་དཀའ་བ་མེད་པ་དང༌། །དབང་པོ་རྣོན་པོས་
དབང་བྱས་པས། །སྔགས་ཀྱི་ཐེག་པ་ཁྱད་པར་འཕགས། །ཞེས་གསུངས་སོ། །དེ་
ལ་གང་ཟག་གི་དབྱེ་བས་རྒྱུད་སྡེ་བཞི་སྟེ། གུར་ལས། དམན་པ་རྣམས་ལ་བྱ་བའི་
རྒྱུད། །བྱ་མིན་རྣལ་འབྱོར་དེ་ལྟག་ལ། །སེམས་ཅན་མཆོག་ལ་རྣལ་འབྱོར་
མཆོག །རྣལ་འབྱོར་བླ་མེད་དེ་ལྟག་ལ། །ཞེས་གསུངས་སོ། །རྣལ་འབྱོར་བླ་ན་མེད་
པའི་རྒྱུད་ལ་གསུམ། ཐབས་སྤྲོས་པ་གཙོར་སྟོན་པ་ཐབས་ཀྱི་རྒྱུད་དང༌། ཤེས་རབ་
སྤྲོས་མེད་གཙོར་སྟོན་པ་ཤེས་རབ་ཀྱི་རྒྱུད་དང༌། གཉི་ག་ཆ་མཉམ་པར་སྟོན་པ་
གཉིས་སུ་མེད་པའི་རྒྱུད་དེ། རྩ་རྒྱུད་འདི་ཉིད་ལས། ཐབས་དང་ཤེས་རབ་བདག་
ཉིད་རྒྱུད། ། དེ་ནི་ང་ཡིས་བཤད་ཀྱིས་ཉོན། །ཞེས་པའོ། །ཀྱེའི་རྡོ་རྗེའི་རྒྱུད་ལའང་
གཉིས། ཐོག་མར་གསུངས་ཤིང་བཤད་གཞིར་གྱུར་པས་རྩ་རྒྱུད་དང༌། རྗེས་ལ་
གསུངས་ཤིང་འཆད་བྱེད་དུ་གྱུར་པས་བཤད་རྒྱུད་དོ། །རྩ་བའི་རྒྱུད་ལའང་། དེ་
དུས་ཀྱི་གདུལ་བྱ་ཚེ་རིང་ཞིང་བློ་རྣོ་བའི་དོན་དུ་རྒྱ་ཆེར་གསུངས་པ་རྩ་རྒྱུད་རྒྱས་པ་
དང༌། མ་འོངས་པའི་དུས་ཀྱི་གང་ཟག་ཚེ་ཐུང་ཞིང་། བློ་རྟུལ་ལ་དམན་པའི་དོན་
དུ་བསྡུས་ཏེ་གསུངས་པའི་རྩ་རྒྱུད་བསྡུས་པ་གཉིས་ཡོད་པ་ལས། འདི་རྩ་རྒྱུད་བསྡུས་
པའོ། །དེ་ལ་གསུམ་ལས། བཞུགས་ཚུལ་ནི། ཚོང་པ་ཚོང་གི་ཁེ་མཐོང་ནས་འཇུག་
-331-

ས་སྐྱ་བཀའ་འབུམ། ཝ༽ འགྲོ་མགོན་ཆོས་རྒྱལ་འཕགས་པའི་གསུང་རང་གླེགས་པས་དང་པོ།
པ་ལྟར་འབྲས་བུ་སྔོན་དུ་བསྟན་ནས། དེ་ལ་བྲོད་པ་སྐྱེས་ནས་ལམ་ལ་འཇུག་པར་
འགྱུར་བས། གང་ཟག་འཇུག་པའི་ཚུལ་དུ་བཞུགས་སོ། །གཉིས་པ་མདོ་རྒྱས་
ནི། མཚན་གྱིས་མདོར་བསྟན། གླེང་གཞིས་ཅུང་ཟད་རྒྱས་པར་བཤད། བརྟག་
པ་དང་པོས་རྒྱས་པར་བཤད། བརྟག་པ་ཕྱི་མས་ཤིན་ཏུ་རྒྱས་པར་བཤད་པའོ། །
གསུམ་པ་དེ་ལྟ་བུའི་བརྟག་པ་གཉིས་པ་འདི་ལ་གཞུང་གི་ཚད་ནི། དེ་ལྟར་ཐབས་
དང་ཤེས་རབ་གཉིས་སུ་མེད་པ་མཚོན་པའི་ཕྱིར་བརྟག་གཉིས་ཏེ། ཀྱེ་ཡི་རྡོ་རྗེ་རྣལ་
འབྱོར་རྒྱུད། །དང་པོ་རྒྱལ་བ་རྣམས་ཀྱིས་བསྟན། །ཕྱི་མ་རྣལ་འབྱོར་མ་རྒྱུད་ནི། །དེ་
ནི་བུད་མེད་གཟུང་ཕྱིར་རོ། །ཞེས་གསུངས་པས་ཤེས་པར་ནུས་ལེའུ་ཉི་ཤུ་རྩ་
གསུམ། ཚིགས་སུ་བཅད་པ་བདུན་བརྒྱ་ལྔ་བཅུ་བཞུགས་སོ། ། །དེ་ཡན་ཆད་
ཀྱིས། ། གང་བཤད་པ་དང་མཉན་པར་བྱ་བའི་ཆོས་ཀྱི་ངོ་བོ་ངོས་བཟུང་བ་བཤད་
ནས། གཉིས་པ་ངོས་ཟིན་པ་དེའི་མཚན་གྱི་དོན་ངེས་པར་བྱ་བ་ལ་གསུམ། མཚན་
བཏགས་པའི་དགོས་པའི་དོན། བསྡུས་པའི་དོན། ཚིག་གི་དོན་ནོ། །དང་པོ་ལ་
གསུམ་ལས། སྤྱིར་མིང་ཙམ་བཏགས་པའི་དགོས་པ་ལ་གསུམ་ལས། འཆད་པ་པོས་
བརྗོད་བདེ། ཉན་པ་པོས་གོ་བདེ། ཐུན་མོང་དུ་འཇུག་ལྡོག་བདེ་བའོ། །གཉིས་
པ་བྱེ་བྲག་ཏུ་རྒྱུད་འདིའི་མཚན་བཏགས་པའི་དགོས་པའི་དགོས་པ་ལ་གསུམ་
སྟེ། མཚན་ཐོས་པའི་ཚེ་ན། གང་ཟག་དབང་པོ་རབ་ཀྱིས་རྒྱུད་ཀྱི་དོན་རྟོགས།
འབྲིང་གིས་བརྗོད་བྱ་ངོས་ཟིན། ཐ་མས་ཀྱང་མཚན་དོན་འབྲེལ་བར་ཤེས་
པའོ། །གསུམ་པ་སྐབས་(༡༦༥)འདིར་སྨོས་པའི་དགོས་པ་ལ་ག་
པ་ལ་གསུམ་ལས། དང་པོ་
ཐོག་མར་སྨོས་པའི་དགོས་པ་ནི། གཞུང་བཙལ་སླ་བའོ། །གཉིས་པ་རྒྱ་གར་སྐད་
སྨོས་པའི་དགོས་པ་ནི། ཆོས་ཁུང་བཙུན་པར་ཤེས་པ། སཾ་སྐྲྀཏའི་སྐད་ལ་བག་ཆགས་
བཞག་པ། ལོ་ཙཱ་བའི་དྲིན་དྲན་པའོ། །གསུམ་པ་བོད་སྐད་སྨོས་པའི་དགོས་པ་
-332-

དཔལ་ཀེའི་རྡོ་རྗེའི་སྤྱི་དོན་གསལ་བ།
ནི། དོན་བདེ་བླག་ཏུ་གོ་བ་དང༌། སྐད་ཕན་ཚུན་སྦྱར་བས་ཡིད་ཆེས་པའོ། །གཉིས་
པ་བསྡུས་པའི་དོན་ལ་གཉིས། བརྗོད་བྱའི་དོན་ལ་བཏགས་པ་དང༌། རྗོད་བྱེད་ཀྱི་
སྒྲ་ལ་བཏགས་པའོ། །དང་པོ་ལ་གསུམ་ལས། མཚན་གདགས་པའི་ཡུལ་ནི་རྒྱུད་
གསུམ་མོ། །གཉིས་པ་མཚན་དངོས་ནི། དཔལ་ཀྱེའི་རྡོ་རྗེ་ཞེས་བྱ་བའི་རྒྱུད་ཀྱི་རྒྱལ་
པོ་ཞེས་པའོ། །གསུམ་པ་དེ་ལྟར་འདོགས་པའི་རྒྱུ་མཚན་ནི། དོན་དེ་ལ་སྒྲ་དེ་འཇུག་
པའི་རྒྱུ་མཚན་ཡོད་པའི་ཕྱིར་རྗེས་སྒྲུབ་ཀྱི་མིང་ངོ་། །གཉིས་པ་རྗོད་བྱེད་ཀྱི་སྒྲ་ལ་
བཏགས་པ་ལ་ཡང་གསུམ་ལས། དང་པོ་གདགས་པའི་ཡུལ་ནི། བརྗོད་བྱ་རྒྱུད་
གསུམ་སྟོན་པའི་རྗོད་བྱེད་ངག་ཚིག་གི་ཕྲེང་བའོ། །གཉིས་པ་མཚན་ནི་སྔ་མ་ཉིད་
དོ། །གསུམ་པ་འདོགས་པའི་རྒྱུ་མཚན་ནི། བརྗོད་བྱ་དཔལ་ཀྱེའི་རྡོ་རྗེའི་རྒྱུད་སྟོན་
པའི་ཕྱིར་རྗོད་བྱེད་ལའང་དེ་སྐད་བཏགས་པས། དེའང་རྗེས་སྒྲུབ་ཅན་གྱི་མིང་
ངོ༌། །གསུམ་པ་ཚིག་གི་དོན་ལ་གཉིས། བརྗོད་བྱ་ལ་སྦྱར་བ་དང་། རྗོད་བྱེད་ལ་
སྦྱར་བའོ། །དང་པོ་ལ་གསུམ་ལས། རྒྱུའི་རྒྱུད་ལ་སྦྱར་ན། སེམས་ཉིད་གཉིས་སུ་
མེད་པའི་ཡེ་ཤེས། འཁོར་བ་དང་མྱ་ངན་ལས་འདས་པའི་དཔལ་དུ་གྱུར་པས་ན་
དཔལ། རིག་པ་སྣ་ཚོགས་སུ་སྣང་བས་ན་ཀྱེ། རང་བཞིན་སྟོང་པ་ཉིད་རྡོ་རྗེ། ཐོག་
མ་མེད་པ་ནས་རྒྱུན་མ་ཆད་པས་ན་རྒྱུད། ཆོས་ཐམས་ཅད་ལ་དབང་སྒྱུར་བའམ། རཱ་
ཛ་ཛི་པ་ཏུའི་སྒྲས་རང་བཞིན་གྱིས་འོད་གསལ་བས་ན་རྒྱལ་པོ། གཉིས་པ་ཐབས་ཀྱི་
རྒྱུད་ལ་སྦྱར་ན་ཉམས་སུ་བླང་བའི་ལམ་དེ་སྒྲུབ་པ་པོའི་དཔལ་དུ་གྱུར་པས་ན་
དཔལ། ཐབས་བསོད་ནམས་ཀྱི་ཚོགས་ཀྱིས་རང་གཞན་དགེ་བ་ལ་བསྐུལ་བས་ན་
ཀྱེ། ཡེ་ཤེས་ཀྱི་ཚོགས་སྟོང་པ་ཉིད་ཀྱིས་རྟོག་པ་ཐམས་ཅད་འཇོམས་པར་བྱེད་པས་
ན་རྡོ་རྗེ། ཡང་དབང་ལ་སྦྱར་ན། བུམ་པའི་དབང་ཀྱེ། མཆོག་གི་དབང་གསུམ་
རྡོ་རྗེ། ལམ་ལ་སྦྱར་ན་རིམ་པ་གཉིས་འཁོར་དང་བཅས་པ་ཀྱེ། ལྟ་བ་རྣམ་པར་མི་
-333-

ས་སྐྱ་བཀའ་འབུམ།
འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་དང་པོ།
རྟོག་པའི་ཡེ་ཤེས་རྡོ་རྗེ། རིམ་པ་གཉིས་ལའང་བསྐྱེད་པའི་རིམ་པ་ཀྱེ། རྫོགས་པའི་
རིམ་པ་རྡོ་རྗེ། སྤྱོད་པ་ལ་སྦྱར་ན། ཀུན་འདར་གྱི་སྤྱོད་པ་ཀྱེ། ཀུན་བཟང་གི་སྤྱོད་
པ་རྡོ་རྗེ། ཉེ་རྒྱུ་ལ་སྦྱར་ན། སྒྲུབ་པ་པོས་རིག་མ་བསྐུལ་བས་ཀྱེ། རིག་མས་སྟོང་
པ་ཉིད་ཀྱི་ཡེ་ཤེས་བསྐྱེད་པས་རྡོ་རྗེ། དེ་དག་ཐམས་ཅད་འབྲེལ་ཞིང་རྒྱུན་མི་འཆད་
པར་ཉམས་སུ་ལེན་པས་རྒྱུད། མི་ཤེས་པའི་མུན་པ་སེལ་ཞིང་ཡེ་ཤེས་གསལ་བར་
བྱེད་པའམ། མི་མཐུན་པའི་ཕྱོགས་ལས་རྒྱལ་བར་བྱེད་པས་རྒྱལ་པོའོ། །གསུམ་པ་
འབྲས་བུའི་རྒྱུད་ལ་སྦྱར་ན། འབྲས་བུའི་རྒྱུད་སངས་རྒྱས་ཀྱི་གཉིས་སུ་མེད་པའི་ཡེ་
ཤེས་འཁོར་བ་དང་མྱ་ངན་ལས་འདས་པའི་དཔལ་དུ་གྱུར་པས་དཔལ་ཏེ། ཤྲཱི་ནི་
གཉིས་མེད་ཡེ་ཤེས་ཏེ། །ཞེས་སོ། །དམིགས་པ་མེད་པའི་སྙིང་རྗེ་ཆེན་པོ་ལས་བྱུང་
བའི་གཟུགས་ཀྱི་སྐུ་གཉིས་ཀྱིས་སེམས་ཅན་གྱི་དོན་མཛད་པས་ཀྱེ། ཤེས་རབ་རྣམ་
པར་མི་རྟོག་པའི་ཆོས་ཀྱི་སྐུ་རྟོག་པས་མི་ཕྱེད་པས་ན་རྡོ་རྗེ་སྟེ། ཧེ་ནི་སྙིང་རྗེ་ཆེན་
པོ་ཉིད་ཅེས་པ་ལ་སོགས་པའོ། །ཆོས་ཀྱི་སྐུ་འགྱུར་བ་མེད་པས་ན་རྟག་པ་ལོངས་སྐུ་
ངེས་པ་ལྔ་དང་ལྡན་པས་བརྟན་པ། སྤྲུལ་སྐུ་མཛད་པ་རྒྱུད་མི་འཆད་པས་སེམས་
ཅན་གྱི་ཡིད་སྲུབས་པས་འཁོར་བ་ཇི་སྲིད་པར་གནས་པས་རྒྱུད་དེ། སཾ་པུ་ཊ་
ལས། རྟག་པ་བརྟན་པ་མཆོག་ཏུ་ཡང༌། །ཡིད་སྲུབས་སོ་སོར་གནས་པ་ནི། །ཞེས་
འབྱུང་ངོ་། །རང་གི་རྒྱུད་སྒྲིབ་པ་དང་བྲལ་བས་དག་པ་མཐར་སོན་ཞིང་། མི་ཤེས་
པའི་མུན་པ་སེལ་བའི་ཕྱིར་གསལ་བས་རྒྱལ་པོའམ། འཁོར་བ་དང་མྱ་(༡༦༦ )ངན་
ལས་འདས་པ་ཐམས་ཅད་ལ་དབང་བསྒྱུར་བས་ན་རྒྱལ་པོའོ། །གཉིས་པ་རྗོད་བྱེད་
ལ་སྦྱར་བ་ནི། བརྗོད་བྱ་ཟབ་མོ་སྟོན་པའི་རྗོད་བྱེད་ངག་ཚིག་གི་ཕྲེང་བ་འདི་བཤད་
པས། ཉན་པ་པོའི་ཡིད་ལ་རྟོགས་པའི་དཔལ་བསྐྱེད་པས་ན་དཔལ། བརྗོད་བྱ་སྙིང་
རྗེ་དང་ཤེས་རབ་གཉིས་སུ་མེད་པར་སྟོན་པའམ། ཀཱ་ལི་ཐབས་ཀྱི་ཡི་གེ་དང༌། ཨཱ་
-334-

དཔལ་ཀྱེའི་རྡོ་རྗེའི་སྤྱི་དོན་གསལ་བ།
ལི་ཤེས་རབ་ཀྱི་ཡི་གེ་འདུས་པས་ན་ཀྱེའི་རྡོ་རྗེའོ། །ངག་དང་ཚིག་གི་རྒྱུན་ཆགས་པའི་
དོན་གྱིས་ན་རྒྱུད། བརྗོད་བྱའི་དོན་གསལ་བར་བྱེད་པའམ་རྒྱུད་གཞན་གྱིས་བརྗོད་
བྱ་ལས་ཁྱད་པར་དུ་འཕགས་པ་སྟོན་པས་ན་རྒྱལ་པོའོ། །གསུམ་པ་མཚན་དེ་ལྡན་
གྱི་རྒྱུད་བཤད་ཐབས་ཀྱི་མན་ངག་ནི། དཔལ་ནམ་མཁའ་དང་མཉམ་པའི་རྒྱུད་
ལས། ཡི་གེ་དང་ནི་ཡན་ལག་དང༌། །བསྡུས་པའི་དོན་དང་སྤྱི་ཡི་དོན། །སྦས་དང་
དེ་བཞིན་མཐར་ཐུག་པར། །མན་ངག་རྣམ་པ་དྲུག་གིས་ནི། །རྒྱུད་རྣམས་ངེས་པ་
ཁོ་ན་ཡིན། །ཞེས་གསུངས་པའི་རྗེས་སུ་འབྲངས་ནས། སློབ་དཔོན་བིརླ་པ་
དང༌། ཌོམྦི་པས་གདམས་ངག་དྲུག་གིས་འཆད་དོ། །དེ་ལ་གཉིས། གང་བརྗོད་
པར་བྱ་བའི་དོན་དང་། གང་གིས་རྗོད་པར་བྱེད་པའི་སྒྲའོ། །དང་པོ་ལ་གསུམ། སྤྱི་
དང་། སྦས་པ་མཐར་ཐུག་གོ། །སྤྱིའི་མཚན་ཉིད་ནི། ཆོས་ཐ་དད་པའི་ཐུན་མོང་
དུ་གྱུར་པའོ། །དབྱེ་ན་གཉིས། ཕ་རོལ་ཏུ་ཕྱིན་པའི་ཐེག་པ་དང༌། ཐུན་མོང་དུ་
གྱུར་པ་ལྟ་བ་དང༌། བྱང་ཆུབ་ཀྱི་སེམས་ལ་སོགས་པ་དང༌། འཇིག་རྟེན་པའི་དངོས་
གྲུབ་ཐུན་མོང་དུ་གྱུར་པ་བསྐྱེད་རིམ་དང་ལས་ཚོགས་ལ་སོགས་པའོ། །སྦས་པའི་
མཚན་ཉིད་ནི། མཆོག་གི་དབང་མ་ཐོབ་པའི་ཡུལ་མ་ཡིན་ཞིང་གསང་བའོ། །དབྱེ་
ན་གཉིས། གསང་དབང་གི་ལམ་རང་གིས་རང་བྱིན་གྱིས་རློབ་པ་རང་བྱིན་བརླབ་
དང་། ཤེས་རབ་ཡེ་ཤེས་ཀྱི་དབང་གི་ལམ་རིག་མ་ལ་བསྟེན་པ་དཀྱིལ་འཁོར་འཁོར་
ལོའོ། །མཐར་ཐུག་གི་མཚན་ཉིད་ནི། དེ་ལས་བོགས་དབྱུང་དུ་མེད་པའི་གནས་
ཐོབ་པའོ། །དབྱེ་ན་གཉིས། ཕ་རོལ་ཏུ་ཕྱིན་པའི་མཐར་ཐུག་སངས་རྒྱས་ཀྱི་ས་བཅུ་
གཅིག་པ་དང་། . གསང་སྔགས་པའི་མཐར་ཐུག་བཅུ་གསུམ་རྡོ་རྗེ་འཛིན་པའི་
སའོ། །གཉིས་པ་རྗོད་བྱེད་ཀྱི་སྒྲ་ལ་གཉིས། སྒྲ་དངོས་དང༌། དེས་ཇི་ལྟར་འཆད་
པའི་ཚུལ་ལོ། །དང་པོ་ལ་ཡན་ལག་ཡི་གེ་བསྡུས་པའི་དོན་གྱིས་བཤད་པའོ། །དང་
-335-

ས་སྐྱ་བཀའ་འབུམ། ཚ་ འགྲོ་མངོན་ཆོས་རྒྱལ་འཕགས་པའི་གསུང་རབ་གླེགས་བམ་དང་པོ།
པོ་ནི་སྒྲ་གང་ཞིག་འཇིག་རྟེན་ལ་གྲགས། བསྟན་བཅོས་ལ་གྲགས། སྒྲ་འཇུག་པའི་
རྒྱུ་མཚན་ངེས་ཚིག་དང་བཅས་པས་འཆད་པའོ། །ཡི་གེའི་བཤད་པ་ནི། སྒྲ་གང་
ཞིག་དངོས་སུ་འཇིག་རྟེན་དང་བསྟན་བཅོས་ལས་མ་གྲགས་ཀྱང་ཡི་གེ་རྣམ་པར་ཕྱེ་
སྟེ་བཤད་པས་དོན་གོ་བའོ། །དེ་ལ་གསུམ། ཨེ་ཝཾ་མ་ཡས་འཁོར་ལོ་བཞི་སྟོན་
པ། དབྱིབས་མཐུན་གྱིས་བཤད་པ། ན་དང་ག་ཧ་དང་པོ་དང་ཞེས་པ་ལ་སོགས་
པ་ཤ་ལྔ་སྟོན་པ་ལྟ་བུ་སྒྲས་དྲངས་པའི་བཤད་པ་དང་། ཧཱུཾ་གཟུང་འཛིན་དང་བྲལ་
བའི་ཡིད་ལ་བཤད་པ་ལྟ་བུ་ཁ་ཕྲལ་བའི་བཤད་པའོ། །བསྡུས་དོན་གྱི་བཤད་པ་
ནི། སྒྲ་གང་ཞིག་འཇིག་རྟེན་དང་བསྟན་བཅོས་ལ་མ་གྲགས། ཡི་གེས་ཀྱང་བཤད་
དུ་མི་རུང་བ་ཤ་ལ་བ་ལ་ལ་སོགས་པ་སྟེ། རྒྱུ་མཚན་སངས་རྒྱས་ཁོ་ནའི་སྤྱོད་ཡུལ་
དུ་གྱུར་པའོ། ། །དེ་ལ་སྒྲ་ཇི་བཞིན་མ་ཡིན་པ་ཞེས་ཀྱང་བརྗོད་དེ། སློབ་དཔོན་ཟླ་
བ་གྲགས་པས། ཀོ་ཊ་ཀྵ་ལ་སོགས་པའི་སྒྲ། །འཇིག་རྟེན་བསྟན་བཅོས་ལ་མེད་
ཅིང་། །དེ་བཞིན་གཤེགས་པའི་བརྡར་གྱུར་པ། །དེ་ནི་ཇི་བཞིན་མིན་པར་
བརྗོད། །ཅེས་གསུངས་སོ། །གཉིས་པ་སྒྲ་དེས་ཇི་ལྟར་བཤད་ཚུལ་ལ་གཉིས། གཞུང་
གཅིག་ལ་རྗོད་བྱེད་ཀྱི་སྒྲ་གཅིག་གིས་དོན་གཅིག་བཤད་པ་དང༌། གཞུང་གཅིག་ཉིད་
ལ་སྒྲ་གཉིས་སམ། གསུམ་གྱིས་དོན་གཉིས་སམ་གསུམ་ཀ་བཤད་དུ་རུང་བའོ། །བཞི་
པ་མན་ངག་དེས་འཆད་པའི་དོན་དེ་གང་ཟག་གི་